
DEASBAIREACHD 

EADAR 

AM  PAPA  AGUS  AN  T-ATHLEASACHA,  * 

Sean  f  hocail  gheur  agùs  comhadan, 
Agus  mòran  de  chomhairlibh  glice ; 
'S  ma  shaoileas  tu  gu  bheil  iad  feumails 
Cuimhnich  an  leughadh  na  's  trice. 

LE 

DONNACHA  LOUDINN. 


MAILLE   RI 

LAOIDH  MHOLAIDH 

DO 

CHRUITH-FHEAR  'N  T-SHAOGHAIL, 

LE 

DAIBHIDH  MACAILEIR. 


AGUS 

LAOIDH, 

LE 

IAIN  MACDHONUILL, 

MISTÌSTEia    UEACHADUlKjf. 


AN  DARA  CLOTH-BUALA, 


The  change  of  Religion  from  the  corruptions  of  Popery  to  ìts 
primitive  state. 


MENZIES,  LAWNMARKÈT. 


1834. 

TRTCE  SIXPENCE. 


EMNBURGH : 
R.  Menzies,  Printe*, 
304,  Lawnmarket. 


AN  ROIMH-RADH. 


Bha  an  Leabhar  beag  so,  an  tùs  air  a  chuir 
amach  leis  an  Ughdar,  Donnacha  Loudinn, 
a'Glean-Liobhan;  duine  diaghaidh  measarra, 
deas-labhrach,  air  an  robh  mor  eagal  Dè  ann 
an  earralach  chaich  ;  chaith  è  a  bheatha  gu 
measail,  seachna  gach  coslas  uilc.  Bha  è  aon- 
ta  eigin  maille  ri  Douhgall  Buchannan,  ari 
ceann  Loch  Ranneach,  na  thuairnear,  na  saor 
chui'lacha  beag.  An  deigh  sin  thainig  è  do 
sgireachd  Shrudhain,  agus  an  sin  thainig 
è  do  Fhonnachastle,  tar  an  do  thuinich  è 
moran  bhliadhnachan.  Bha  è  ma  thuairmeas 
ceithir  fichead  bliadhna,  a  reir  barail  dhaoine, 
Chrioch  è  's  an  Tiogharna ;  bha  eolas  criodhe 
agam  air,  agus  do  bhri  gun  robh  sinn  le  cheile 
's  an  aon  bheachd,  bha  toil  agam  gun  a  chliù 
leigail  as  an  t-sealladh ;  gheall  mi  do  roinn 
do  chardean  gu  'n  clo  bhuailinn  a  leabhar  an 
dara-uair.  Thuair  mi  moran  dragh  mun 
duairer  an  leabhar  amach,agus  anis  airdhomh 
f haotainn,  trid  comhnadh  freasdail,  ma  bhios 
mi  air  mo  chaomhna,  ni  mi  so  gun  dail,  cho 
saor  is  tha  ann  am  chomas.  D5  fhaoite  gum 
bi  cuid  eigin  a  faotainn  coire  dhamh  an  cuid 
do  mhearachdan,  aidicham  sin,  ach  ceas- 
nuicheadh  duine  è  fein  am  bheil  è  saor  o' 
oilbheum,no  bheil  è  sa  chreidimh  no  nach'eils 
mar  sin  thoireadh  è  breith. 

Iain  MfLachlainn,  eilder  am  Fonnachastle. 


DEASBAIREACHD 

EADAR 

AM  PÀPA  AGUS  AN  T-ATHLEASACHA. 


Tha  'm  Papa  agus  an  t-ATHLEASACHA 
An  so  a  feuchainn  nan  ceuma, 
'S  gach  seol  a  bha  iad  a  leantuinn 
Mu'n  deach'  iad  mu'n  seach  air  a  cheile. 

Tha  punga  na  Creidimh  air  'n  dearbha, 
Le  argumeintean  tha  co  laidir, 
A's  gu  feud  thu  fhaicinn  le  d'  shùilibh 
Co  am  fear  dhiubh  bha  's  an  fhàiling. 


CHUNNAIC  mi  an  t-Athleasacha, 
'S  dh'  fheuch  e  dhomh  gu'n  robh  e  dìleas, 
'S  e  air  a  Phillar  ag  freasdal 
'G-a  chumail  na  sheasamh  dìreach. 

Chunnaic  mi  'm  Pàp'  ann  an  uamhidh, 
'S  e  sealltuinn  gu  h-uamhurra  dìblidh  ; 
Na  h-uile  neach  a  thainig  fiar  air, 
Chas  e  fhiacla  le  stri  riu. 

Bha  armailte  mòra  mu  'n  cuairt  da 
'Nan  seasamh  gu  cruadalach  dileas, 
Chum  am  Pillar  a  thionndadh, 
'S  gu'n  deantadh  cam  na  bha  dìreach. 

Nam  b'  urrainn  e  cothrom  fhaotuinn 
Air  na  daoine  nach  do  ghèill  da, 

*  "FaÌQ  Filgrim's  Progress,  Part  III. 

j,  2 

Gu-m  fuilingeadh  iad  am  bàs  gu  h-umhal, 
Mur  grad  mhùthadh  iad  an  dòchas. 

A.  Thu'irt  'n  t-Athleasacha,  's  e  'g  eirigh, 
Ma  's  tus'  a'  Bheist  tha  air  innseadh, 
'S  beag  an  t-ioghna  thu  bhuntainn  deisneach 
Ilis  gach  neach  nach  geill  do  t-iomhaigh. 

P.  Is  mise  fear-ionaid  Pheadair  ; 
Tha  'n  Eaglais  uil'  air  mo  chùram ; 
Is  beag  an  t-ioghna  dhomh  bhi  dubhach 
'S  a'  chuid  is  mò  air  cur  cùl  rium. 

A.  Cia  mar  's  urrainn  thu  a  dhearbhadh 
Gur  ann  riut  a  dh'  earbadh  àite, 
'S  ceum  d'  a  ròd  nach  'eil  thu  cumail 
Saor  o  'n  chùis  's  an  d'  rinn  e  failinn  ? 

P.  Ciod  an  ceum  nach  'eil  mi  leantuinn, 
No  'n  d'  rinn  mi  mearachd  no  fàilinn, 
'S  gu-n  d'  fhuair  mi  mach  ioma  seol 
A  chumail  comhnadh  ri  luchd  cràbliaidh  ? 

A*  Ciod  am  feum  th'  ac'  air  do  sheol, 
'S  an  Scrioptur  fo  'n  scòid,  's  e  'g  innseadh 
Gu-n  tig  mallachd  alr  gach  duine, 
Chuireas  tuille  ris  na  scriobht'  ann.  * 

P.  Cha  do  chuir  mise  gu  leir  ris 
Ach  ni  tha  'n  Scrioptur  fein  a  dearbhadh 
Gur  còir  dhuinn  bhi  'g  an  cumail, 
Mar  tha  croisean  'us  dealbhan. 

A.  Cia  mar  's  urrainn  thu  innse  idh, 
No  leis  an  Scrioptur  a  dhearbhadh, 
Gur  còir  dhuinn  geilleadh  no  lùbadh, 
No  umhlachd  a  thabhairt  do  dhealbhan  f 

*  Deater.  iv.  2. — xii   13.     Taisb.  xxii.  18* 


P.  Cha  'n  ann  doibh  tha  mise  geilleadhv 
Cha  n-eifeachdach  gu  mo  dhion  iad  ; 
Ach  nach  fiu  iad  beagan  meas 
Air  son  gach  neach  a  ta  iad  ciallach  ? 

A.  Tha  sin  an  aghaidh  nan  àithntean,  * 
'S  cha  dean  e  stà  chum  ar  còmhnadh  ; 
Ain  feud  do  bheachd  bhi  air  an  altair, 
*S  air  flaitheanas  mar  chòmhla  ? 

P.  Nach  feaird  sinn  na  dealbhan  againn 
Chum  maise  chuir  air  ar  n-aodhradh  ? 
Nach  mòr  an  tiomach'  bheir  e  d'  aigne, 
Rud  f  haicinn,  seach  bhi  'g  a  smaointeach  ? 

A.  'Nuair  a  theid  thusa  do  'n  eaglais, 
'S  a  leigeas  tu  air  do  ghlùn  thu, 
An  urrainn  d'  inntinn  gun  bhi  dearcadh 
Far  am  beachdaich  thu  le  d'  shùilibh  ? 

P.  Nach  mòr  is  feaird  mi  bhi  'g  am  faicinn^ 
Chum  's  gu'n  taislicheadh  iad  m'  inntinn, 
Cha  deanadh  e  uiread  de  stà  dhomh, 
Ge  d'  bhiodh  neach  gu  bràth  'g  a  innseadhe. 

A.  Tha  thusa  cosmhuil  ri  Tomais, 
'S  mòr  tha  annad  de  'n  an-earbsa ; 
Cha  chreid  thu  dad  ach  na  chi  thu, 
Ge  d'  tha  'm  Piobul  air  mar  dhearohadh. 

P.  Cait'  an  d'  fhuair  thu  *n  gliocas  mòr  sin. 
Dh'  f hàg  co  eolach  anns  gach  càs  thu  ? 
Am  feud  thu  àicheadh,  's  na  dean  breug, 
Gur  ann  mach  uam  fein  a  chaidh  thu  ? 

A.  Is  ioma  ceum  a  rinn  sinn  cuideachd, 
'Nuair  a  bjaa  gach  duine  'g  ar  diteadh  ; 

*  Ecaod.  xx,  4.     Deuter.  iv»  15 18»  xvi.  22. 


Chaidh  thusà  air  seacharan  's  a  cheathaeh, 
A's  lean  mis'  an  rathad  direach. 

P.  Is  tusa  fein  chaidh  bharr  an  rathaid, 
A's  dh'  aithnich  thu  gu'n  cuirinn  tòir  ort ; 
Dh'  fhàg  thu  do  mhuinntir  's  do  rioghachd, 
Is  chaidh  thu  thir  nach  robh  thu  eolach. 

A.  'Nuair  chaidh  thusa  'n  aghaidh  d'  orduigh, 
Nach  bu  chòir  dhomh  'n  sin  do  threigsinn  ? 
B'  fhearr  dhomh  pilleadh  'n  leth  an  atha, 
Na  gu  'm  bàithte  sinn  le  chèile. 

P.  Nach  iomadaeh  neach  de  d'  sheòrsa, 
Rinn  mis'  a  leonadh  's  a  mharbhadh, 
Cheann  iad  fein  a  bhi  co  ghòrach, 
Nach  gabhadh  iad  an  seol  a  b'  f hearr  dhoibh  ? 

A.  Tha  thusa  mealladh  nam  miltean 
Le  d'  chuil'eartaibh  innleachdach  faoine  ; 
3S  b'  fhearr  leamsa  bàsach'  's  an  fhìrinn, 
Na  gu  'n  striochdainn  do  thoil  dhaoine. 

P.  Is  neonach  leam  nach  'eil  thu  striochdadh, 
Ma  's  duine  'g  am  bheil  ciàll  no  tùr  thu, 
Is  gu  bheil  dearbhadh  anns  a  Phìobul 
Air  gach  ni  a  chuir  thu  cùl  ris. 

A.  Am  bheil  am  Piobul  ortsa  'g  iarruidh 
Am  fion  a  chumail  o  d'  ìuchd  eisdeachd, 
?S  thu  fein  a  bhi  'g  an  deanamh  cinnteach, 
Gur  i  fuil  an  Ti  chaidh  cheus'  th'  ann. 

P.  An  saoil  thu  *n  urrainn  fhuil  's  f  heoii 
Gun  chomhnuidh  ghabhail  mar  ri  chèile  ? 
An  ti  sin  a  dh*  itheas  an  t-aran, 
Bidh  'n  f  huil  aige  mar  an  ceudna. 

A.  An  oidhch,  a  rinn  e  'n  cupan  orduch*, 
Thuirt  e,  u  òlaibhse  gu  lèir  dheth, 
"  Chumail  cuimhne  suas  ri  'r  beo 
"  Air  m'  f  huil-sa  a  dhòirteadh  rau'n  chrann- 
"  cheusaidh."  * 

P.  Bheannuich  e  'n  t-aran,  's  bhris  se  e, 
*S  shin  e  dhoibh  e  'n  sin  gu  deòinach ; 
"  So  mo  chorp-sa  th'  agaibh  nìse, 
"  A  chaidh  bhriseadh  air  son  morain."  f 

A9  An  robh  's  an  aran  sin  ach  samhladh, 
(Thog  e  suas  'n  a  laimh  o  'n  bhord  doibh)=, 
Air  a  chorp  a  bha  gu  bhriseadh  ; 
'S  fios  aca  nach  b'  fhuil  's  nach  b'  fheoil  e  ? 

P.  Ciod  tuille  th'  agad  r'  a  labhairt, 
Ge  d'  theid  thu  co  f  had  's  is  leir  dhuit ; 
Feuch  am  faigh  thu  punc  a  m'  ordugh, 
Nach  'eil  comhdach  air,  'us  deuchainn  ? 

A.  An  saoil  thu  bheil  de  chumhachd  agad, 
Co  fhada  's  gu  bheil  thu  ann  a  d'  dhòchas, 
Na  bheir  an  Tighearn  as  na  flaitheas, 
A's  f  heuchainn  an  riochd  arain  dhomhsa, 

P.  Tha  mo  chumhachdsa  co  làidir, 
'S  ma  tha  duine  chaili  a  chiall  ann, 
Bidh  na  deamhain  umh'l  do  m'  f hocal, 
A's  teichidh  iad  amach  air  m'  iarrtas. 

A.  Dh'  innis  ar  Slanuighear  fein  duinn 
Gu'n  robh  daoine  ris  an  t-sheol  sin, 
Bheir  e  ordugh  dhruideadh  mach,  ; 

A  cheann  nach  robh  ac'  air  eolas.  $ 

*  Luc.  xxii.  19.  &c.        t  Matt.  xxvi.  16.  &e, 
%  Matt.  vii.  22,  23. 

P.  Tha  thu  nis*  air  sgaoileadh  comuinn, 
Cheaon  gu-n  d'  fhuair  thu  comas  pòsaidh, 
Ge  d'  bha  mis'  ga  d'  dheanamh  cinnteach, 
Gur  ann  singilte  bu  chòir  dhuit. 

A.  Tha  'n  Spiorad  ag  innseadh  gu  soilleir 
Gu  'n  tigeadh  iuchd  saobhaidh  gòrach, 
Toirt  aire  do  theagasg  dheamhan, 
'S  ag  iarraidh  fuireach  gun  phosadh.  * 

jP.  Tha  thusa  meallta  'n  ioma  barail, 
O'n  tha  thu  co  lag  a'  d'  dhochas, 
An  neach  do  nach  aithne  an  rathad, 
Is  deacair  dha  ghleidheadh  gun  seoladh. 

A.  C'àit  an  urrainn  thus'  a  sheoladh  ? 
Cha  'n  'eil  d'  eolas  seach  am  Piobul ; 
Cha  robh  thu  ann  'n  saoghal  nan  spiorad, 
A  chum  sinne  dheanamh  cinnteach. 

P.  Is  aithne  dhomh  gu  math  mar  tha  iad  ; 
Tha  cuid  diubh  an  àrosaibh  gloirmhor  ; 
Tha  cuid  anns  an  eadar  mheadhon, 
5S  cuid  eil'  ann  an  ionad  na  doruinn. 

A.  Cha  chuaìa  mi  ionad  meadhoin 
Bhi  'n  taobh  so  de  f  hlaitheas  na  gloire ; 
Chaidh  Lasarus  gu  uchd  Abrahaim, 
?S  chaidh  Dives  gu  àros  iia  doruinn. 

P.  'S  e  Purgadan  an  t-ionad  meadhoin, 
Mu  'm  bheiì  mi  labhairt  an  comhnuidh, 
An  t-àit  anns  an  'd  eid  na  h-anama 
G'  an  glanadh  o  shalachar  na  feola. 

A.  O'  nach  'eil  earrann  de  'n  Phiobul 
Ag  innseadh  mu  ìeithid  a  dh'  àite, 

*  I.  Tim.  v.  3. 

Is  cruaidh  oirnn  gabhail  ris  mar  fhìrinn, 
Ge  d'  dh'  innseadh  leis  a  Phàp'  e. 

P.  Tha  'n  t-abstol  Peadar  ag  raite, 
'Nuair  a  bhàsaich  Righ  na  siothchaidh, 
Gu'n  deach'  e  a  shearmonach,  arìs, 
Do  na  spioradaibh  ann  am  priosan,  * 

A.  'Nuair  a  dh'  fhàgas  sluagh  an  saoghal, 
Tha  na  scriobhuichean  naomh  ag  dearbhadh 
Nach  dean  aithreachas  dad  feum  dhoibh,  f 
'S  c'  uime  dh'  eisdeadh  iad  ri  searmoin  ? 

P.  An  cuir  thusvan  aghaidh  an  Scrioptuir, 
'S  thu  bhi  'g  a  fhaicinn  le  d'  shùilibh  ? 
Feuch  an  urrainn  thu  ga  innseadh, 
Ach  mar  mhìnich  mis'  an  tùs  e  ? 

A.  'Se  'n  Spiorad  mu  'm  bheil  e  ag  labhairt ; 
'S  an  sluagh  bh'  ann  ri  laithibh  Noah, 
Do  'n  d'  rinn  e'  searmoin  an  trà  sin, 
Tha  'n  tra  so  am  priosan  gun  dochas. 

P.  Tha  thusa  'm  barail  nach  coir  dhuinn 
Bhi  sireadh  comhnadh  nan  Aingeal, 
No  luaidh  thoirt  orra  'n  ar  'n  ùrnuigh, 
No  air  na  Naoimh  air  an  talamh. 

A.  Ta  5m  fàidh  Isaias  ag  ràite 
Go  bheil  Abraham  anf  hiosrach  oirnne  ;  £ 
'S  bhi  sireadh  comhn'  air  na  h-Ainglibh, 
Cha  'n  'eil  an  Scrioptur  'g  a  orduch'. 

P.  Dh'  iarr  Jacob  air  an  Aingeal,     \ 
Thug  oidhche  mar  ris  anns  an  t-shlighè, 
Gu'm  beannaicheadh  e  clann  Joseiph, 
'Nuair  thainig  iad  *n  a  choir  na  'n  dithis.  jj 

*  I  Pead,  iii.  19,        f  Eoin,  ix.  4.        Eccles.  ix.  10* 
;  Isai,  lsiii,  16,    |1  Genes,  xxxii  24.-^0.  xlviii,  16. 

A.  An  urrainn  thu  innseadh  le  firinn, 
Co  bha  stri  ris  anns  an  àm  sin, 
Na  thug  co'dhail  dha  's  an  t~shlighe  ? 
Nach  e  'n  Tighearna  bha  cainnt  ris  ? 

P.  Tha  thusa  cho  dall  ann  ad  inntinn, 
'S  nach  iarr  thu  sìth  do  n'a  dh'  fhalbhas, 
G'an  greasadh  a  h-ionad  a'  ghlanaidh, 
Do  chum  an  sonas  a  shealbhach'. 

A.  An  do  leugh  thu  air  Abstol  no  Fàidb, 
Na  daoin'  is  fearr  tha  air  an  ainmeach', 
'G  an  robh  leithid  sin  de  chleachdadh^ 
Anns  n'a  chaidh  seachad  a  dh'  aimsir  ? 

P.  Tha  na  Maccabees  ag  raite 
Gur  coir  do  bhantraichean  Criostuidh 
Bhi  guidh'  air  son  anama  *m  fir-thighe, 
Do  chum  as  gu  faigheadh  iad  siothchaidh, 

A.  Cha  bhuin  ni  air  bith  do'n  Phiobul, 
Ach  n'a  scriobhadh  leis  na  Faidhean  ; 
A's  bha  iadsan  an  deigh  dol  seachad, 
Mu'n  deachaidh  na  daoine  sin  arach'. 

Feuchaidh  mi  dhuit  dearbhadh  eile, 
A's  chi  thu  fein  gu  bheil  e  daicheil ; 
'S  ann  's  a  Ghreig  a  chaidh  an  scriobhadh, 
'Si  'n  Eabhradh  a  bh'  aig  na  Faidhean. 

P.  Tha  do  luchd-leanmhuinns'  ag  raite 
Nach  'eil  am  Pap'  'n  a  dhuine  seasmhach  ; 
Gu  bheil  e  ciontàch  am  failing, 
5S  e  sin  r*  a  radh  ann  am  peacadh. 

A.  O'n  cheud  tuiteam  a  rinn  Adhatnh 
O  staid  nan  grasan  le  seachran, 

Cha  'n  urrainn  thu  aon  duine  fheuchainn, 
A  bha  gu  leir  as  eugais  peacaidh. 

P.  Sacharias  'us  Elis'bet, 

An  dithis  mu'n  ghabh  thu  beachd, 

Ghluais  iad  neo-chiontach  le  chèile 

Ann  uil'  àithntibh  Dhe  's  'n  a  reachdaibh.  * 

A.  Cbi  thu  gu  tric  anns  a5  Phiobul, 
Air  a  scriobhadh  leis  na  fàidhean, 
Nach  urrainn  aon  duine  feola 
Fuireach  beo,  's  a  bhi  gun  f  hàiling.  f 

P.  Is  neonach  leam  thu  bhi  co  ghorach, 
Fuireach  anns  an  dochas  f  haoin  sin ; 
Saoilsin  nach  'eil  cumhachd  agams' 
Maitheanas  a  thoirt  do  dhaoine. 

A.  Labhair  na  h-oighean  glice 

Ris  a'  chuigear  bha  ea-ceillidh, 

Naeh  tugadh  iad  oladh  g'an  comhnadh, 

Gun  f  hios  an  robh  gu  leoir  dhoibh  fein  ann.  $ 

P.  Labhair  ar  Slanuigh'ear  ris  na  h-Apstoil, 
Mu'n  deachaidh  e  bharr  an  t-shaoghail, 
Gach  peacadh  mhaitheadh  iad  air  talamh, 
Nach  rachadh  an  agairt  air  daoine. 

A.  Ma  's  ann  air  son  oir  no  earrais, 
Tha  thu  cuir  maitheanais  'n  an  tairgse, 
Ciod  thig  air  na  daoine  falamh 
Nach  urrainn  a  cheannach'  le  h-airgiod  ? 

P.  Ta  thusa  fad  ann  an  dochas 

Nach  coir  urnuigh  dheanamh  'n  Laidin  \ 

No  idir  nach  gabhar  uainn  i 

Mur  tuigear  leis  an  t-shluagh  air  fad  i. 

*  Luc.  i.  6.     t  Gen.  vi.  5>     Salm.  xiv.  S.  liii  3. 

Rom,  iii.  10.  19.     ì  Matt.  xxv.  9. 

B 

A*  Thug  an  t-Apstol  Pol  dhuinn  dearbhadh 
Nach  'eil  tairbhe  anns  a'  chùis  sin  ; 
Cia  mar  their  an  sluagh  "  Biodh  amhladh," 
Mur  tuig  iad  aon  dig  de  'n  ùrnuigh  ? 

P.  'S  e  m  Papa  tha  'n  aite  Pheadair, 
'Na  cheann  na  h-Eaglais  air  talamh  ; 
'Us  tha  esan  ag  innseadh  's  ag  orduch' 
Gur  coir  i  bhi  ann  an  Laidin. 

A.  Cha  chuala  mi  cumhachd  bhi  aigPeadar, 

Seach  a'  chuid  eile  de  na  h-Apstoil, 

Ach  Iudas  an  traightear  soilleir, 

Gu'n  d'f  huair  esan  comas  a'  chrochadh. 

P.  An  urrainn  thu  innseadh  no  fheuchainn, 
Nach  e  th'  ann  an  aite  Pheadair ; 
'Us  dh'  fhag  e  againn  an  dreuchd  sin, 
A  ghleidheadh  tearuint  a'  Chreidimh. 

A.  Cha  chuala  mi  guth  air  an  dreuchd  sin, 
Co  fhada  's  a  leugh  sinne, 
Ach  gur  e  chaidh  ghairm  an  toiseach, 
A  dh'  fhosgladh  doruis  do  na  cinnich.  * 

P.  Ta  thusa  an  aghaidh  bhi  measgadh 
Uisg  a'  Bhaiste  le  salann, 
Ge  d'  tha  'n  Scrioptur  ag  feuchainn 
Gu  bheil  e  feumail  gu  glanadh.  f 

A.  Nam  biodh  a  leithid  sin  de  ghnath 
'S  an  fhasaich  'n  uair  rinn  e  toiseach, 
Cha  robh  de  Chaidsearan  's  an  talamh 
N'a  chumadh  salann  ri  Iordan.  % 

P.  Is  toil  leams'  bhi  deanamh  ceartais, 
Ag  cumail  gach  achd  mar  is  còir  dhomh ; 

*  Gniomh.  x.  xi.      t  Marc.  ix.  49,  60. 
t  Matt.  iii.  5,  6. 

'Us  air  a'  mheud  's  gu  'n  labhair  thusa, 
Cha  chuir  thu  mis'  as  mo  dhochas. 

A.  Tha  thu  a'd'  dhuine  naimhdeil  fuileach, 
Rud  nach  buin  do'n  Chreideamh  Chriostuidh, 
Ge  d'  tha  'n  Tighearn  ag  feuchainn 
Gur  ann  da  fein  a  bhuineas  diogh'ltas.  * 

P.  Na  daoine  nach  robh  'g  am  leanachd, 
'S  nach  deanadh  a  bheag  de  m'  ordugh, 
A  's  iad  fein  a  rinn  am  briseadh, 
Cha  do  thoill  iad  iochd  no  trocair. 

A.  Is  ioma  naoidhean  agus  ciochran, 
Do  nach  d'  thainig  ciall  no  eolas, 
Bhuaileadh  tu  'n  ceann  ris  a'  bhalladh, 
Mar  gu  'm  biodh  ann  madadh  'n  otraich. 

P.  'S  e  thug  dhomh  bhi  marbhadh  chiochran, 
Do  nach  d'  thainig  ciall  no  eolas ; 
Nam  faigheadh  iad  ùine  ni  b'  f  haide, 
Chinneadh  iad  cosmhuil  ri  'n  seorsa. 

A*  Rinn  Nineveh  moran  coire 
Ann  an  aghaidh  righ  na  glolre  ; 
Ge  do  bhrosnaich  an  seann  sluagh  e, 
Ghabh  e  truas  da  'n  leanabaibh  oga.  f 

P.  Tha  mise  ann  àit  nan  Apstol, 
Labhairt  gu  ceart  ris  an  t-shaoghal ; 
Ag  mìneachadh  dhoibh  an  f  hocail, 
Anns  gach  achd  mar  tha  air  fhoillseach'. 

A.  Thugan  t-Apstol  Pol  mar  shamhladh 
Air  luchd  teagaisg  nach  do  thoill  ris, 
Gu  'n  rachadh  Satan  gu  h-ullamh 
Ann  an  cruth  Aingil  na  soillse.  \ 

*  Rom.  xii.  19.     +  Jonah  iv.  11.     ì  2d  Corint.  xi.  12; 

SEAN  FHOCAIL  AGUS  COMHADAN. 

JN  UAIR  a  chailleas  neach  a  mhaoin, 

'S  gnothach  faoin  bhi  'g  iarruidh  meas ; 
Ge  do  labhair  e  le  ceill, 

'S  beag  a  gheibh  e  dh'  eisdeas  ris. 

'S  beag  sgoinn  de  mhointich  am  monadh  ; 

'S  beag  sgoinn  de  choille  am  fasaich ; 
'S  lugha  meas  tha  dhuine  falamh, 

'Nuair  tha  earras  an  deigh  fhagail. 

'S  ioma  caraid  th'  aig  fear  saibhir ; 

Tha  daoine  bochda  gun  phris ; 
?S  gann  a  dh'  aidicheas  an  cairdean 

Gu  'm  buin  iad  doibh,  'us  iad  bhi  'n  dith. 

'S  fearr  a  bhi  bochd  na  bhi  breugach  ; 

'S  fearr  fheuchainn  na  bhi  'san  dùil ; 
'S  fearr  am  fear  a  chostas  beagan, 

Na  'm  fear  a  theicheas  ann  an  cùil. 

Tha  'n  fhìrinn  gu  cliuteach  sona, 

Cha  chron  air  duine  bhi  fial ; 
9S  fearr  beagan  anns  an  onoir, 

Na  'n  donas  'us  ceithir  chiad. 

Is  ainmig  a  dh'  eireas  fortan 
Le  fear  crosta  bhios  gun  chèill : 

'S  fearr  do  dhuine  fuireach  samhach, 
Na  droch  dhan  a  chur  an  cèill. 

Eiridh  tonn  air  uisge  balbh — 
Gheibhear  cearb  air  duine  glic— 

Eiridh  gnothach  le  fear  mall ; 
Brisidh  'm  fear  tha  call  gu  tric. 

Ta  ghaineamb  fein  anns  gach  sruthan — 
Cha  'n  'eil  tuil  air  nach  tig  tragha — 

'S  don'  an  Cairdeas  gun  a  chumail — 
'S  cha  n-fhaighear  duine  gun  fhailing. 

Is  coltach  fear  tha  ris  an  fhoill, 
'S  nach  'eil  sgoinn  aige  de  'n  choir, 

Ris  an  duine  a  thaisg  an  luaigh, 
Agus  a  thilg  uaith  an  t-or. 

'S  dona  thig  maighdean  gun  bhi  beusach- 
Cha  dean  fear  gun  ghèire  dan— 

Cha  dean  fear  gun  fhoghlum  leughadh  ; 
'S  cha  tig  Lèigh  gu  duine  slan. 

'S  maith  bhi  siothchail  anns  gach  ball, 
Caillidh  daoine  dall  an  t-iùl : 

Is  sona  neach  a  bhios  gun  bheud ; 

Ach  caillidh  luchd  nam  breug  an  cliù. 

Smuainich  mu  'n  dean  thu  labhairt, 
Ma  's  àill  leat  do  ghnothach  bhi  rèidh  ; 

'S  fearr  dhuit  sealltuinn  beagan  romhad 
Na  sealltuinn  fad  air  do  dhèidh. 

Is  trom  snith  air  tigh  gun  tuthadh — 
'S  trom  tubaist  air  na  draigean — 

'S  duilich  do  mhnaoi  beanas-tighe 
Dheanamh  air  na  fraithibh  fasa. 

Cha  trom  leis  an  loch  an  lach — 
Cha  trom  leis  an  each  an  t-srian — 

Cha  trom  leis  a  chaor  a  h-oluinn, 
'S  cha  truimid  a  choluinn  a  ciall. 

Cha  trom  leis  an  f  hiadh  a  chabar, 
Cha  trom  leis  a  choileach  a  chirean  ; 

Ni  a  mheasas  aon  neach  mar  lethtrom, 
Chi  neach  eil  e  mar  thoilinntinn. 
b  2 

Ta  >n  neach  tha  gleidheadh  seanchais  dhio- 
mhain, 

'S  a  leigeas  diadhaidheachd  fui'  bhonn, 
Mar  a  bha  n  'tè  a  thog  a  chath, 

'S  a  dh'  f  hag  an  cruineachd  air  an  tom. 

Caillear  mart  an  droch  mhuthach', 
Seachd  bliadhna  roimh  a  mithich  ; 

Ta  sud  ag  feuchainn  's  ag  dearbhadh, 
Gu  'n  tig  an  t-earchall  le  mi-f  heairt. 

Cha  n-fhuirich  muir  ri  uallach  ; 

'S  cha  dean  bean  luath  maorach ; 
Cha  dean  bean  gun  naire  cugann  : 

'S  cha  dean  bean  gun  f  huras  aodach. 

"  Far  am  bi  bo  bidh  bean, 

'S  far  am  bi  bean  bidh  buaireadh  f 
Far  am  bi  fearg  bidh  bruidheann, 

'Us  as  a'  bhruidhinn  thig  tuasaid. 

Am  fear  a  bhrathas  's  e  mharbhas  ; 

Cha  deanar  dearbhadh  gun  deuchainn  ; 
'S  gann  a  dh'  aithn'eas  tu  do  charaid, 

Gus  an  tachair  dhuit  bhi  d'  èigin. 

Cha  n-'eil  saoi  gun  choimeas; 

Cha  n-'eil  coille  gun  chrionach  ; 
'S  fearr  beagan  a  mhathadh 

Na  sean  fhalachd  a  dhioladh. 

'S  math  caraid  's  a  chùirt, 

Ma  thig  neach  gu  trioblaid  ; 
Ach  's  fearr  eun  's  an  laimh 

Na  dha  air  iteig. 

Leag  d'  eallach  air  lar  mu'n  lag  thu, 
Ma  dh'  aithn'eas  tu  d'  eallach  trom  ; 

Is  mor  gur  fearr  an  cù  a  ruitheas, 
Na  'n  cù  a  shuidheas  air  tom. 

Bean  thlachdmhorgun  ghniomh  gun  ghleidh- 
Ge  do  thaitinn  i  ri  d'  shùil —  [eadh, 

Ciod  am  feum  a  ta  an  lann, 
Mur  bi  lamh  air  a  cùl. 

Piaid  chailaig  air  bheag  cèill, 

Ge  d'  robh  feudail  aic  's  stòr  ; 
Cha  'n  fheud  a  fear  a  bhi  sona 

Ma  bhios  i  gnogach  's  an  t-shroin. 

Bean  gun  naire  gun  ghliocas, 
Bean  mhisgeach  gun  bheusaibh ; 

B'  fhearr  dhuit  cù  chuir  mu  d'  amhuich 
Na  do  cheangal  ri  tè  dhiubh. 

Bean  ardanach  labhar, 

Bean  ghabharmaeh  chèilidheach  ; 
Is  tùs  triobìaid  'us  aimbeairt, 

Dol  g'  ad  cheangal  ri  tè  dhiubh. 

Am  fear  a  gheallas  's  e  dh'  iocas ; 

'S  e  'm  fear  a  dhf  iarras  a  phaigheas ; 
Cha  choir  do  neach  a  bhi  uliamh 

Gu  dol  an  cunthart  no  'n  gabha. 

Am  fear  nach  dean  ar  ri  latha  fuar, 
Cha  dean  e  buain  ri  latha  teth  ; 

Am  fear  nach  dean  obair  no  gniomh, 
Cha  n-fhaigh  e  biadh  feadh  nam  preas. 

'S  fearr  sith  a  preas  na  stri  ri  glais  ; 

Bi  faiciollach  mu  d'  ghiulan. 
'S  furas  seasamh  'n  gnothach  ceart, 

Ge  d'  theid  gach  cùis  gu  'n  dubhlan. 

'S  tùs  a  Ghliocais  eagal  I>è  ; 
Cha  dean  eucoir  do  chuir  suas. 

Co  dhiubh  is  maith  no  's  olc  a'  d'  chrè, 
'S  ann  d'  a  rèir  a  gheibh  thu  duais. 

'S  fearr  an  Ceartas  glan  na  'n  t-or ; 

Is  beag  air  duine  coir  an  f  hoill ; 
An  neach  a  charas  thu  o'  d'  chùl, 

Chuir  e  a  dhùil  an'  cuid  an  doill. 

Is  ciatfhach  gnothach  follaiseach, 

Ach  's  dona  comunn  cealgach  ; 
An  rud  a  gheibhear  aig  ceann  an  Deamhain, 

Caillear  e  aig  earball. 

Is  olc  an  toiseach  cogaidh  Gheilt ; 

Cha  n-ionann  sgeul  do  'n  Chreich  's  an  Toir ; 
Is  searbh  gloir  an  f  hir  a  theich, 

'S  am  fear  a  dh'  fhuirich  ni  e  bosd. 

Is  fearr  bhi  tais  na  bhi  ro  bhrais, 

O  'n  's  e  is  lugha  cùram  ; 
'S  fearr  suidhe  'n  tigh  a'  bhroin, 

Na  'n  tigh  a'  cheoil  's  an  t-shùgraidh. 

Cha  toir  neach  air  èigin  beairtas ; 

'S  duilich  droch  chleachd  a  chuir  fas ; 
Bheir  gach  Donuch  leis  an  t-Sheachduin, 

'S  bheir  am  peacadh  leis  am  Bas. 

Na  bi  ealamh  air  trodadh, 

'S  na  bi  toileach  air  tuasaid ; 
Ach  ma  's  toigh  leat  do  leanabh, 

Na  bi  leasg  air  a  bhualadh. 

Bi  'n  comhnuidh  air  taobh  na  siothchaidh, 
'S  na  bi  di-chaisg  air  bheag  aobhar 

JS  fearr  dhuit  amadan  a  bhreugadh, 

Na  dol  g'  a  fheuchainn  ann  an  caonaig. 

Na  bi  talach  air  do  chuibhrinn 
Ge  do  robh  i  baileach  somhail, 

'S  fearr  greim  tioram  le  siothchaidh, 
Na  tigh  lan  iobairt  le  comhstri. 

Dol  a  stri  ri  rud  gun  chostas, 

Cha  n-'eil  ann  ach  gnothach  faoin, 

Cha  tig  feur  tre  na  clochaibh  ; 

'S  cha  tig  folt  tre  chlaigionn  aosd'. 

Ta  e  cruaidh  air  duine  lag, 

Dol  ri  bruthach  cas  'n  a  steud  ; 

'S  tha  e  tearc  am  measg  an  t-shluaigh 
An  neach  sin  a  gheibh  buaidh  air  fein. 

Na  bi  cuir  na  ciont'  air  cach, 
Ma  tha  'n  f  hailing  agad  fèin  ; 

Is  duilich  neach  a  rib'  an  slaod, 
'Us  ceann  an  taoid  aige  fèin. 

Neach  tha  gu  maith  is  coir  dha  fuireach, 
'CJs  gun  bhi  stri  ri  rud  nach  iomchuidh ; 

Is  tric  bha  call  an'  deigh  an  turuis  ; 
Ach  's  buidh  le  amadan  imrich. 

Is  fearr  cù  beo  na  leoghan  marbh  ; 

'S  fearr  min  gharbh  na  bhi  gun  bhleth  ; 
An  rud  a  chi  thu  thogas  fearg, 

Na  dean  dearmad  air  a  chleth. 

Thoir  aire  cia  mar  ghluaiseas  tu  ; 

Cha  toir  thu  buaidh  le  farmad, 
Is  tric  le  gnothach  mirunach, 

Gu-n  criochnaich  e  neo-shealbhar. 

Bi  eolach  mu  dhuine  an  tùs, 

Mu'n  innis  thu  do  rùn  g'  a  cheann  ; 

Na  cuir  do  chlar  air  a  thaobh 

Do  neach  nach  saoil  thu  chuir  rud  ann. 

Na  gabh  farmad  ri  neach  idir, 
Ge  d'  shaoil  thu  a  staid  bhi  mor  ; 

A'  bheann  a  's  airde  tha  's  an  tir, 
'S  ann  oirre  's  trice  chi  thu  'n  ceo. 

5S  maith  an  gille  greasaidh  'n  t-eagal ; 

Ta  rud  air  theagamh  duilich  innseadh  ; 
?S  fearr  dhuit  teicheadh  le  h-onoir 

Na  dol  thoirt  oidhrip  neochinnteach. 

'Nuair  a  theid  thu  do  'n  tigh  lionna, 
Na  h-iarr  bhi  'g  amailt  na  pairti ; 

*S  mithich  druideadh  chòir  an  doruis, 
'Nuair  a  theannas  an  sporan  ri  aicheadh. 

Is  diomhain  duit  a  bhi  toirt  teagaisg 
Do  neach  a  chuir  cùl  ri  eolas ; 

Mar  thionnda's  a'  chomhl'  air  a  bannaibh 
Pillidh  an  t-amadan  r'  a  ghoraich. 

Ge  do  robh  thu  dripail, 

'S  coir  dhuit  bhi  air  d'  f haicill ; 

'S  iad  na  tomha  trice 

Ni  na  tomhaisean  cearta. 

Tha  ar  n-ùine  ruith  gun  stad, 

Ceart  co  luath  's  a  thig  clach  le  gleann ; 
Ni  i  stad  'nuair  thig  i  'n  lag, 

'Us  bidh  a  h-astar  aig  a  cheann. 

Ceart  mar  a  thig  gaillionn  no  sian, 
An  uair  nach  miann  leat  i  bhi  ann 

Is  amhladh  sin  a  thig  an  t-eug, 
Ge  do  shaoil  thu  nach  b'  e  'n  t-am. 

Ceart  mar  a  sgaoileas  an  ceo, 

'Nuair  a  thig  teas  air  o'n  Ghrèin; 

Is  amhladh  sin  a  shiubhlas  gloir, 
'Us  ioma  dochas  air  bheag  feum. 

Cha  b'  e  comunn  an  da  ghann, 

A  bha  shannt  orm  dheanamh  riut ; 


23 

Ach  an  rud  bhiodh  agad  ghabhail  uait? 
'S  an  rud  a  bhiodh  uait  a  thoirt  duit : 

Nach  b'  e  sud  an  comunn  saor  ? 

'S  cha  b'e  communn  nam  maor  mu'n  chlar 
B'  e  'n  comunn-sa  a  bhi  toirt  null ; 

'S  cha  chomunn  ach  null  's  a  nall. 

I\Ia  's  fior  gach  sean  fhocal, 

A  labhradh  le  luchd  gèire  ; 
Bheir  foid  breithe  agus  bais 

Duine  air  atha  's  air  èigin. 


DEOCH  AN  DORUIS. 

oLAN  do  d'  mhnaoi  ghil ;  slan  do  mhacaibh: 
Slan  do  d'  theach  o  'm  binne  ceol ; 

Slan  do  d'  sraidaibh  geala  gaineamhaich  ; 
Slan  do  d'  bheanntaibh  o'm  bi  'n  ceo. 

O  'n  tharladh  dhuinne  bhi  sona, 
'S  beairt  dhona  nach  tig  ruinn  ; 

Air  ghaol  sith,  's  air  eagal  conais, 
Thugar  Deoch  an  JDoruis  dhuinn* 


CRIOCH. 


LAOIDH  MHOLAIDH 


DO 


CHRUITH'FHEAR  AN  T-SAOGHAIL, 


LE 


DAIBHIDH  MACAILEIR. 


MoLADH-MID  Tighearna  na  gloir, 

An  ti  's  mo  na  gach  neacb, 
Cruthi'fhear  an  t-saoghail  gu  leir, 

D'  an  cubhaidh  dhuinn  geill  air  fad. 

'S  tu  rinn  an  domhan  's  na  bheil  ann, 
Na  cuantaibh  domhain  is  am  fonn, 

Is  chuir  thu  iasg  gu  altram  ann, 

Is  thug  thu  ciall  ga  ghlacadh  dhuinn.   . 

Rinneadh  leat  gealach  agus  grian, 
Thogbhail  fiadhnais  air  do  ghloir, 

Cha'n  aithris  mi  am  mile  trian, 
Do  ghniomharra  an  Dia  is  mò. 

'S  tu  rinn  na  h-aingeil  air  fad, 

An  t-aibheirsear  fuidh  d'  smachd  gu  mor, 
Air  slabhruidh  laidir  aig  a  Mhac, 

Cumail  a  neart  o  theachd  oirn. 

Is  tu  rinn  na  reuita  air  fad, 

A  riaghladh  gu  ceart  nan  trath  ; 

Gheall  thu  maraon  fuachd  agus  teas ; 
Faogh'ar  m'an  seach  agus  Mart. 

Rinneadh  leat  an  Duine  ris, 

A  reir  t-iomhaidh  chum  do  ghìoir  ; 

Cbaiìì  e  'n  Oighreachd  ud  gun  luach, 
'S  cha'n  f  huasglar  i  le  h-ort 

'S  tu  chuiran  radharc  sa_cheann, 
Foit  roimh  an  chlaigeann  lom  ; 

Thug  thu  cluas  gu  eisteachd  dha, 
Is  gluasacfid  a  chuirp  o'n  bhonn. 

Chuir  thu  Adhamh  an  codal  tromy, 

'S  chaidh  Leigh  nan  gras,o's  a  cheann. 

Agus  do  aisne  a  thaoibh  do  rinn, 
Bean  o'n  do  ghein  gach  clann. 

A  stigh  an  Garadh  ciuin  nan  seud$ 
Far  'n  raibh  aoibhneas  do  ghraidh, 

'Nuair  a  dh'ith  a'  Bhean  a'  meas, 
Dh'  fhuiling  i  's  a  siiociid  am  bas, 

Cha  rabh  a  teasairgin  aig  neach, 
O'n  chumhnant  a  rinn  i  hhris, 

'N  tr&th  ruisgeadh  an  sgeudacha  ceart, 
Bha  chuis  na  h-eagal  an  sin. 

Ach  moiadh  do  Ard  Righ  nam  feairt, 

Leis  nach  b'aili  teachd  d'ar  sgrios, 
'Nuair  chunnairc  e-Adhamh  .na  aire, 

Nochd  e  cumhnant  nan  gras  ris. 

Thainic  Criost  anuas  le  thoii, 
Thug  è  suas  mar  iobairt  fhuil, 

Mac  na  firinn  uan  gun  lochd, 
Mar  chiontach  a  fhuair  a'  ghuin. 

Chrochadh  è  air  a'  chrann  ann  aird, 
'S  an  t-sleagh  sait'  ann  a'  chorp, 

Crun  geur  na  pein  a  bha  m'a  cheann, 
Fhuair  mac  De  le  naimh  a  iot. 

'S  na  tairng'  gu  teann  'g  an  cuir  an  sas, 
A'm  bosamh  a  lamh  le  h-ord ; 

Is  fuil  a  chridhe  a  ruidh  o  thaobh, 
Ceannach  bu  daoire  nan  t-or. 

'Nuair  chaidh  Criost  gu  pein  a  bhais, 
A  dh'f  hulang  air  son  an  t-sluaigh, 

Sgoiit  brat  an  teampuil  sios  gu  lar, 
Dhuisg  na  mairbh  'n  aird  o'n  uaigh. 

Chriothnuigh  an  talamh  trom  ìe  crioth, 

Air  a  Ghrein  thainig  smal, 
Le  feirg  Dhe,  a  chrath  e'n  sin  ; 

Dh'  f  huiling  Criost  am  bas  re  seal. 

Dh'  adhlaic  iad  an  t-uan  fuidh  3ic, 

Thug  e  buaidh,  san  uaigh  cha  d'  fhan, 

Às  a'  bhas  thug  e  gheur-ghuin, 
Dh'  eirìgh  an  treas  la  gun  smal. 

Na  shuidhe  aig  deas-laimh  Athar  'ta, 

Criost  le  gras  o's  ar  cionn, 
A'  cur  oifig  sagairt  ann  gniomh, 

Dheasachadh  rioghachd  dhuinn, 

Ach  thig  an  t»am  an  d'  thig  mac  De, 

Creidibh  gur  fior  an  sgeui, 
Le  mikibh  mii'  do  aingìibh  treun, 

Thoirt  oirn'  breith  a'  reir  ar  gniomh, 

Seidear  an  trompaid  'n  sin  gu  hard, 
Leis  na  h-ainglibh  's  aille  snuadh, 

Eirigh  na  mairbh  an  aird  o'n  uir 
Is  gahhar  cunntas  o'n  chuan. 

Liubhraidh  'n  uaigh  na  fhuair  i  fein, 
Cha  bhi  neach  do'n  treud  air  chall, 

Nochdfar  iad  uil'  am  fiadhnais  De, 
'S  e  mhac  fein  is  Breitheadh  ann. 

Bithidh  iadsan  soilleir  ann  sin, 
Mar  sholus  dealrach  nan  dreach, 

Thig  Criost  fein  nan  coinne  le  gean, 
'S  biodh  sioth  an  comunn  nam  flath. 

Ni  thu  'n  sin  tearbadh  air  gach  neach, 
'S  tearmunn  do  'n  is  ionmhuinn  leat, 

'Mhead  sa'ta  air  an  dearbhadh  dhuit, 
Cuirfear  fui'  dhionadh  do  bhrat. 

Cuirfear  na  Gabhair  air  an  laimh  chli3 
Ag  triall  gu  priosun  a'  bhroin, 

Drudfear  fos,  ge  cruaidh  an  sgeul, 
Flaitheamhnas  De  air  an  sroin. 

Mallachaidh  'n  inghean  a'  Mhathair, 
'S  mallachaidh  Mhathair  a'  chlann, 

Mallachaidh  'n  t-Athair  a'  Mac, 
Nach  do  ghabh  mu  smachd  san  am. 

Is  iomadh  sgairteachd  is  gul  geur, 
Re  chluinntin  doibh  sgeul  a  chraidh, 

Mallachadh  cheile  gu  leir, 

Sgarachduin  re  uan  a  ghraidh. 

An  teach  d'am  milleadh  cuirfear  iad, 
Fuigh  dhioghaltas  an  Aird  Righ, 

Gun  duil  re  furtaehd,  no  re  bas, 
Gu  brath  cha  d'  thig  iad  a  nios. 

Fasaidh  an  cuirp  co  chruaidh  re  prais, 
Mar  iarann  an  lamh'  's  an  cas' 

Gan  cumail  beo  an  sir  phian, 
Teine  dian  gun  fhurtachd  as. 

Aon  la  dhoibh  mar  bhìiadlmaibh  buan, 
'N  lagan  loisgeach  cruaidh  an  sas, 

Gan  liodairt  le  teas  agus  fuachd, 
Sud  an  duais  ge  f  had  an  dail 

M'ath-chuinge  riuts',  air  sgath  do  mhic, 

Meaduigh  mo  ghliocas  le  gras, 
Thoir  fuasgladh  saor  dhomh  ann  's  gach  cuis, 

Seal  m'an  druid  mo  shuil  le  bas. 


CRIOCH. 


C  2 


L  A  O  I  D  H 

Ann  sam  bheil  neach  araid  a?  toirt  Earrail 
dhusgaidh  agus  comhairle  do'n  Anam. 

Air  Fonn — "  Coire  'n  Easa." 

JVl  ANAM,  iomuich  thusa  samhach, 
Fuidh  gach  amhghar  agus  leathtrom, 

'Se  do  thruailleachd  a  thaobh  nadair, 
Aobhar  t-anrath  mar  mo  bheachdsa. 

Greas  is  amhairc  cia  mar  tha  thu, 
Seall  le  naire  re  do  chleachdadh, 

'S  faic  an  sac  tha  air  do  ghuailleabh, 
Le  do  ghluasachd  bhi  gun  fhaicill. 

O'n  a  rugadh  ann  do  thraill  thu, 

Thaobh  do  phairtidh  sa  cheud  seachran, 

lomruich  foidhidneach  gach  doruinn, 
'S  biodh  do  bhron  arson  do  pheacidh. 

Tha  do  thoil  an  deis  a  truailleadh, 
Rag  re  gluasad  chum  do  leasa  ; 

Dh'  easbhuidh  Cumhachd  a  bheir  buaidh  orr, 
Gheibh  thu  'm  bas  is  duais  do'n  pheacadh. 

Seall  anoise  ciod  a  ni  thu, 

'S  teich  le  dithchioll  dh'ionnsuidh  taice, 
Fag  do  chudthrom  air  do  *rathan. 

Tha  e  ghna  cho  maith  re  fhocall, 

Thig  le  Irioslachd  is  Dochas 

Dh'  iarruidh  Comhnadh  o'n  Aon  bheartach, 

*  T-urras, 

Creid  an  tus  go  bheil  e  maoineach, 
'S  iar  do  dhaonnachd  reir  a  phailtis. 

Thig  le  d'  Dhoille,  Ciont',  is  Daoirse, 
Fag  na  Aonar  airsan  'n  Leathtrom, 

Dh'  iarruidh  Teagasg,  Riaghladh,  's  Saoradh ; 
Tha  e  *  aonta  re  'n  toirt  seachad. 

Seall  le  muinighin  an  airde,  [neadh, 

Chum  na  m  beann  da'  m  bheil  do  thait- 

'Nuair  ìs  trioblaidich  a  chual  duit, 

Amhairc  suas  re  Triath  na  'm  feairtan ; 

Cairich  d'  eallach  air  a  ghuailleabh ; 

Oir  's  ann  uaithe  thig  do  neartsa, 
'S  ge  nach  beachduich  thus'  a  ghluasachd, 

Creid  gu  luath  gu'  m  bheil  e  faisg  ort. 

'S  feith  gu  foighidneach  re  thiomsan. 

'S  imich  direach  reir  a  reachda; 
Ruith  do  reis  le  fair'  is  dithchioll, 

'S  ann  le  stri'  a  ni  thu  streapadh. 

Nuair  bhios  fiaradh  ann  do  chrannachar, 
Creid  gu  'n  tiunndaidh  è  gu  d'  thaitneadh, 

Bheir  seillein  maith  o  luithean  searbha, 
Mil  bhios  tarbhach,  brioghmhor,  blasda. 

Ge'd  'bhiodh  Freasdal  dhuit  ar  uaireabh, 
Tuill'  is  cruaidh  a  reir  do  bheachdsa, 

Tuig  gur  Gliocas  thug  ma  'n  cuairt  è  ; 
'S  gheibh  thu  buannachd  as  a  phailteas. 

Biosa  furachair  mu  Aitheantaibh, 
O  staid  naduir  teich  na  thaice ; 

'S  glac  a  Ghealladh  lan  do  shioth-chaimh, 
Ann  an  Criosd^  a  dhiol  a  Cheartas. 

*  Deonach. 

Air  do  thuras  do  Chanaan, 

Ge  d'  raibh  'n  Fhasach  lan  do  chrosadh 
'S  iomadh  bruthadh  air  do  shaiìtibh, 

Leansa  ghna'  re  Lorg  a  Ghaisgich. 

Thug  è  buaidh  oiscionn  do  Namhad 
'S  bheir  e  Gras  an  am  na  hairce 

Ruith  da  ionnsuidh  le  fein-Aicheamh 
'S  dearbh*  nach  failnich  do  Chultaice. 


CRIOCH, 


AN     CRIOSDAIDH 

AIG 

BRUAICH    IORDAIN, 

LE 

IAIN  M'DHONUILL, 

3IINJSTEIR  AN  SGIRE  URACHADUINN. 

Air  Fonn — 'Se  Fulangas  mo  Shlanuigliear. 

IS  dluth  air  amhain  Iordain  mi, 

'S  tha  'n  fheoil  a'  gabhail  sgath  ; 
Bu  mhaith  anis  an  dochas  ud 

Nach  cuir  gu  bron  no  nair — 
An  dochas  fhuair  na  h-athraichean, 

Air  carruig  bhuan  nan  al, 
Tre  'n  d'fhuair  gu  tearuint'  dhachaidh  iad, 

A  steach  do  thir  Chanain. 

Tha  'n  fheoil  a'  crith,  's  cha  'n  ioghna  e, 

Dol  sios  gu  Iordan  bais ; 
Tha  sgail  na  'h-oidhch'  ag  iathadh  orm  ; 

'S  tha  cianalas  a'  fas  ; 
Oir  se  tha  romham  siorruidheachd, 

Nach  tomhais  grian  no  la ; 
An  cuan  ata  neo-chriochannach, 

Gun  iochdar  ann  no  traigh. 

Ach  tha  mo  shuil  ri  Slanuighear, 

Bha  grasmhor  fad  mo  chuairt, 
'Sa  threoirich  troimh  an  fhasaich  mi, 

Nach  fag  e  mi  san  uair  ; 
Ach  fos  gu  'n  dean  e  teasairgin 

Dhomh  fein,  san  tseasamh  chruaidh, 
'S  gu  sgoilt  e  dhomh  na  h-uisgeachan, 

Gu  rig  mi  null  le  buaidh. 


'Sann  annsan  tha  mo  mhuinighin, 

A  chtùr  an  cath  bha  cruaidh, 
Ri  naìmhdihh  laidir  fuileachdach, 

'S  a  'thug  amach  a  bhuaidb  : 
Thugadh  buaidh  air  Satan  leis, 

Air  peacadh,  bas ,  is  uaigh  ; 
'S  do  thaobh  an  t-sluaigh  a  ghradhaich  e, 

Am  bas  do  shluig  se  suas* 

Do  cheartas  thug  se  riarachadh, 

Is  dioladh  mar  bu  choir; 
'S  an  lagh  ro-naomh  cho  Honadh  leis, 

Bha  orms'  gu  dian  an  toir ; 
Is'choisneadh  saorsa  shiorruidh  leis, 

Air  Buaidhibh  Dhia  chuir  gloir, 
9N  tra  ghlaodh  se,  "  Tha  e  criochnuichte"- 

Se  sud  mo  dhion  's  mo  threoir. 

Na  rinn  's  na  dh'fhuiling  ?n  Slaouighear 

Mar  sud  an'  ait  a  shluaigh, 
'Se  "mhain  is  bunait  thearnuidh  dhomh, 

'S  cha  n'e  gach  gras  a  fhuair 

'Se  sud  is  dion  's  is  tearmun  domh, 

Doì  'n  coinneadh  bais  is  uaigh, 
'Se  sud  bheir  dhachaidh  sabhaiit  mi, 

Do'n  ait  a'm  faic  mi  'n  t-Uan. 

Ach  O  !  'm  faigh  neach  cho-ghraineil  rium 

'S  do  nadur  cho-mi«»naomh, 
A  òhaidbcH'  a  steach  'na  Jathair-san, 

Tha  aillidh  glan  gun  ghaoid. 
Ach  gìanaidh  fuil  àn  t-Sìanuighear 

Mo  ghrainealachd  gu  saor  ; 
Is  gheibh  mi'n  sin  don  aros  ud, 

'Sa'm  bheil  muir-lan  a  Ghaoil. 

Is  mealladh  mor,  's  is  gabhadh  e, 

Th'  air  aireamh  'measg  an  t-sluaigb, 
Le  aideachadh  gun  ghrasaibh  ac, 

Dol  'n  coinneadh  bais  na?n  suain ; 
Gun  eagal  orr'  roimli  shiorruidheachd 

A  dh'  iathas  ump'  gu  luath— — 
Bidh  gul  is  giosgan  f  hiacal  ac, 

A  choidhch  mar  dhioladh  dimis. 

Ach  bheirinn  comhairl  amail  orr, 

Mu'n  d'theid  mo  cheann  5san  uir, 
Gu'm  pilleadh  is  gu'n  teanndadh  iad, 

Gu  teann  gu  Righ  nan  dul ; 
Is  ghuidhinn  air  a  phairt  ud  dhiu, 

Bha  fad  mo  la  dhomh  dluth, 
Gun  duneadh  iad  re  Slanuighear, 

Gun  dail  a  chuir  sa  chuis. 

Oir  theirinn,  's  thogainn  fianuis  air, 

Thaobh  Iosa,  fear  mo  ghraidh, 
Gur  Ceannard  caomh  is  fialaidh  e, 

'S  gu'n  d'  f  huair  mi  riabh  e  tlath  : 
Gu  bheil  e  truacant  trocaireach, 

Is  pailt  gù  leoir  'na  ghras  ; 
*Sa  niheud  's  a  chuireas  dochas  ann, 

Gu'm  bi  iad  beo  gu  brath. 

Tha  comain  chuir  an  Tighearn  orm, 

Is  dh'  iarrinn  chuir  an'  ceiil, 
G'an  d'  f  holaich  e  gu  miorbhuileach, 

Mo  iochda  diamhair  fein  : 
G'an  d'  cheaduich  e,  'na  fhabhar  dhonih, 

Air  ghras  bhi  deanamh  sgeul — 
Mo  lochda  chuir  na  lathair  san, 

'S  do  chachbhi  'g  aidmheil  fein. 

Thaobh  fhreasdail  anns  an  t-saoghal  dhomh, 

Bu  chaomh  e,  's  cha  bu  shearbh ; 
Oir  fhuair  mi  biadh  is  aodach  ann 

Mar  d'  f  huair  mi  maoin  is  ainm  ; 
Ach  chum  e  suas  air  doehas  mi, 

'S  cha  b'ann  air  storas  seilbh, 
'S  na'm  b  e  a  thoil,  na  throcair  e, 

Nis  dheonuichinn  bhi  falbh. 

Tha  sluagh  mo  ghaoil  's  mo  bhraithreachais, 

— Na  braithrean  caomh  is  treun — 
A  shiubhail  troimh  an  fhasaich  leam, 

Air  m'  fhagail  nis  gu  leir. 
Is  dh'  f  hag  sud  aon'rach  cianail  mi, 

Mar  eun  air  sliabh  leis  fein, 
'S  o  dh'fhalbh  an  comunn  diadhaidh-san, 

Tha  m'aigne  triall  na'n  deigh. 

Ach  feitheams'  am  an  Tigheairna 

Se  ams',  gu  fior,  a's  fearr  ; — 
'S  d'  a  thoil  ro-naomhsan  striochdar  Ieam, 

Thaobh  riaghlaidh  beath  is  bais  : 
'S  tra  thig  an  t-am  a  dh'orduich  e, 

An  ruintibh  ghloir  's  a  ghrais, 
Feuch,  sud  an  null  air  Iordan  mi- — 

'Sa  Ghloir  dha  fein  gu  brath  ! 

Sud  thairis  air  gach  buaireadh  mi, 

Gach  cunnart  cuain  is  gaoith, 
Gach  laigs'  is  ciont  is  truaillidheachd, 

Gach  pian  is  gruam  is  caoidh  ; 
Is  sud  a  steach  don  luchart  mi, 

'Sa'm  faic  mi  gnuis  an  Righ  ; 
'S  na  chomunn  iomlan  urail-san, 

Gu  seinn  mi  chliu  a  choidhch  ! 

